Diari Oficial de la Generalitat Valenciana


Sumari del DOGV 9569, del 05-04-2023 (2023/3389)

RESOLUCIÓ de 22 de març de 2023, de la Direcció General del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte a una herència. ABI 636/2021.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3389


Data del document
:   22-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de març de 2023, de la Direcció General del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte a una herència. ABI 636/2021. [2023/3389]  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit presentat per Jesús Herraiz Biot, de la defunció, el 12 de juliol de 2021, de Juan Carlos Toledo Roselló, sense haver atorgat testament i del qual consta l'empadronament a l'Ajuntament de Gandia.  
  
El Jutjat d'Instrucció número 2 de Gandia comunica a aquesta direcció general les diligències prèvies 520/2021, delicte contra el patrimoni, en rebre de la Fiscalia Provincial de València, Secció Territorial de Gandia, les diligències d'investigació penal número 22/2021, davant de l'existència d'indicis de criminalitat en els fets que es denuncien contra l'administrador dels béns del causant.  
No constant, en principi, l'existència de persones amb dret a heretar, amb data 1 d'agost de 2022, la directora general del Sector Públic i Patrimoni va signar un acord d'incoació de l'expedient de declaració administrativa d'hereus abintestat del causant més amunt indicat, que es va publicar en el Diari Oficial de la Generalitat Valenciana de 17 d'octubre de 2022 i es va exposar en el tauler d'edictes de l'Ajuntament de Gandia del 4 d'agost al 5 de setembre de 2022.  
Iniciada la investigació del cabal relicte, amb data 27 de febrer de 2023 es rep en aquesta direcció general documentació de les cosines germanes del causant, familiars en quart grau, acreditativa del seu millor dret enfront de la Generalitat, adjuntant una acta de notorietat de declaració d'hereus abintestat.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 954 del Codi Civil, l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
En l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració de la Generalitat Valenciana com a hereua de Juan Carlos Toledo Roselló, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, no sent necessari un informe de l'Advocacia General de la Generalitat davant de l'evidència d'hereus amb millor dret.  
  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 22 de març de 2023.- El director general del Sector Públic i Patrimoni: Antoni Such Botella.